11. Матывіровачная частка пастановы складаецца судом, органам, які вядзе адміністрацыйны працэс, упаўнаважаным разглядаць справу аб адміністрацыйным правапарушэнні: 1) па ўласнай ініцыятыве, а таксама калі за ўчыненае адміністрацыйнае правапарушэнне накладаецца адміністрацыйнае спагнанне ў выглядзе адміністрацыйнага арышту ці дэпартацыі або пры наяўнасці ў матэрыялах справы аб адміністрацыйным правапарушэнні звестак, якія з'яўляюцца дзяржаўнымі сакрэтамі , - пры вынясенні пастановы; 2) па заяве асобы, у дачыненні да якой вядзецца адміністрацыйны працэс, пацярпелага, іх прадстаўнікоў, абаронцы, а таксама кіраўніка органа, які накіраваў справу аб адміністрацыйным правапарушэнні на разгляд у выпадку спынення справы аб адміністрацыйным правапарушэнні або накладання адміністрацыйнага спагнання са спыненнем справы аб адміністрацыйным правапарушэнні ў частцы; 3) у сувязі з абскарджаннем (апратэставаннем) пастановы па справе аб адміністрацыйным правапарушэнні , якая не ўступіла ў законную сілу . 12. Заява аб складанні матывіровачнай часткі пастановы можа быць пададзена на працягу тэрміну, прадугледжанага на абскарджанне (апратэставанне) пастановы па справе аб адміністрацыйным правапарушэнні , якая не ўступіла ў законную сілу . 13. Калі ў пастанове адсутнічае матывіровачная частка, то ў выпадках, указаных у пунктах 2 і 3 часткі 11 гэтага артыкула, яна складаецца ў выглядзе асобнага дакумента, які ўтрымлівае ўказанне на адпаведную пастанову, у трохдзённы тэрмін з дня паступлення заявы, скаргі (пратэсту). Матывіровачная частка пастановы падпісваецца суддзёй, службовай асобай органа, які вядзе адміністрацыйны працэс, што вынеслі пастанову, а пры яе складанні калегіяльным органам - старшынствуючым і сакратаром калегіяльнага органа. На працягу ўказанага тэрміну копія матывіровачнай часткі пастановы павінна быць уручана або выслана заказным лістом асобе, якая падала заяву аб яе складанні або скаргу на пастанову па справе аб адміністрацыйным правапарушэнні, а таксама накіравана пракурору, які прынёс пратэст.

### Артыкул 11.10. Віды пастаноў

1. Разгледзеўшы справу аб адміністрацыйным правапарушэнні, суд, орган, які вядзе адміністрацыйны працэс, упаўнаважаныя разглядаць справы аб адміністрацыйных правапарушэннях, выносяць адну з наступных пастаноў:

- 1) аб накладанні адміністрацыйнага спагнання;
- 2) аб накладанні адміністрацыйнага спагнання са спыненнем справы аб адміністрацыйным правапарушэнні ў частцы;
- 3) аб спыненні справы аб адміністрацыйным правапарушэнні;

4) аб перадачы матэрыялаў справы аб адміністрацыйным правапарушэнні на месца работы (службы) фізічнай асобы, якая прыцягваецца да адміністрацыйнай адказнасці, для прыцягнення яе да дысцыплінарнай адказнасці. 2. Пастанова аб спыненні справы аб адміністрацыйным правапарушэнні выносіцца пры наяўнасці абставін, прадугледжаных артыкулам 9.6 гэтага Кодэкса, а таксама ў выпадку вызвалення асобы, якая ўчыніла адміністрацыйнае правапарушэнне, ад адміністрацыйнай адказнасці на падставах, прадугледжаных артыкуламі 8.2, 8.3, 8.5, 8.7 Кодэкса Рэспублікі Беларусь аб адміністрацыйных правапарушэннях. 3. Матэрыялы, якія маюць дачыненне да адміністрацыйнага правапарушэння і накіраваныя ў суд у адпаведнасці з пунктам 1 часткі 3 артыкула 10.27 гэтага